《次韵李判官见赠》
宋代·李石

须髯残雪兀陈编，炀者何由更避烟。
荣宦君方收晚岁，论交我避得忘年。
佐州相与营杯水，有路从今出瓮天。
一日尚能千里驾，此间老骥不须鞭。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。